
[bookmark: _Hlk127365123]REŽIMOVÉ OPATRENIA
na zabezpečenie výkonu bezpečnostnej služby v závode MHTH Trnava
[bookmark: _Hlk127365237]
1. Bezpečnostné služby pre závod MHTH Trnava (ďalej len „závod“) zabezpečuje na základe platnej dodávateľskej zmluvy súkromná bezpečnostná služba (ďalej len „SBS“). Pri výkone služby sú zamestnanci súkromnej bezpečnostnej služby (ďalej len „zamestnanci SBS“) povinní dodržiavať pokyny, na základe ktorých sa táto činnosť' zabezpečuje.
2. HLAVNÉ ČINNOSTI SBS:
a) zabezpečenie ochrany objektu, 
b) zabezpečenie vstupu a výstupu osôb,
c) zabezpečenie vjazdu a výjazdu motorových vozidiel,
d) kontrola dovozu a vývozu materiálu z objektu,
e) správa kamerového systému,
f) správa technických zabezpečovacích prostriedkov,
g) evidencia výkonu služby,
h) ochrana pred požiarmi v mimopracovnom čase,
i) kľúčový režim.

2.1. [bookmark: bookmark2]ZABEZPEČENIE OCHRANY OBJEKTOV

2.1.1. Povinnosti zamestnancov SBS pri zabezpečovaní ochrany objektov závodu:
a) Vykonávať kontrolnú činnosť v areáli závodu a objektoch nachádzajúcich sa mimo areálu závodu.
· Vykonávanie obchôdzkovej činnosti podľa určenia objednávateľa.
· Na kontrolu obchádzkovej činnosti je využívaný obchôdzkový systém.
b) Zapisovať do knihy služieb priebeh služby. 
c) V prípade zistenia závažnejších nedostatkov na zmene, v pracovnej dobe to hlásiť okamžite  špecialistovi FOB Mgr. Igor Kolek (+421 917 050 162), ktorý koordinuje činnosť SBS, a mimo základnej pracovnej doby zamestnancovi dispečingu TS (+421 908 727 691).
d) V závažných prípadoch nahlásiť udalosť aj Policajnému zboru SR, pričom za závažné prípady sa považuje:
· narušenie objektu,
· možnosť vniknutia do objektu (napr. cez rozbité okno, dvere),
· pohyb cudzích osôb v objekte,
· iné podľa vlastného uváženia (odcudzenie materiálu, poškodenie zariadenia a pod.).
e) Uzamknúť a zaarmovať po skončení pracovnej doby Sociálnu budovu, Budovu rozvodu tepla, Budovu dopravy a garáží. Budovy zamestnanec SBS odomyká len v mimoriadnych situáciách. 
f) Otvárať a zatvárať hlavnú bránu do areálu závodu.
g) Monitorovať priestory areálu prostredníctvom kamerového systému.
· Zo stanovišta SBS, Coburgova 84, Trnava je monitorovaný aj objekt Prečerpávacia stanica, Malženická 2, Trnava.
h) Sledovať narušenie priestorov chránených TZP (technickými zabezpečovacími prostriedkami).
· na stanovište SBS, Coburgova 84, Trnava sú prenášané na mobilný telefón aj hlásenia z EZS objektu Prečerpávacej stanice, Malženická 2, Trnava. EZS objektu Prečerpávacej stanice je pripojený aj na PCO PZ SR.
i) Vydávať náhradné kľúče od kancelárií a objektov závodu (skrinky umiestené v miestnosti vrátnice), 
· výdaj kľúčov zaznamenať v evidencii na to určenej a náhradný kľúč vydať žiadajúcej osobe oproti podpisu. 
j) Strážiť majetok s využitím svojich oprávnení a povinností, s cieľom zabrániť jeho rozkrádaniu a ničeniu.
k) Zamedziť neoprávnenému vstupu osôb a motorových vozidiel do objektov a areálu.
l) Dodržiavať zásady vstupu a výstupu osôb, vjazdu a výjazdu motorových vozidiel, ako aj dovozu a vývozu materiálu.
m) Zabrániť vnášaniu alkoholických nápojov do objektu.
n) Zabrániť vstupu osôb, ktoré javia známky požitia alkoholických nápojov. 
o) Zabrániť vstupu osôb tretích strán bez platného „Povolenia vstupu do areálu závodu“ v prípade dodávateľov, ako aj v prípade odmietnutia poskytnúť potrebné osobné údaje za účelom evidencie do knihy návštev.
p) Zabrániť neoprávnenému zdržiavaniu sa zamestnancov v objektoch závodu (po skončení pracovnej doby).
q) Zabrániť zaznamenávaniu príchodu, prípadne odchodu z objektu viacerými identifikačnými kartami (ďalej ID karta) jednou osobou.
r) Podrobiť sa dychovej skúške, ktorá zamestnancom SBS môže byť nariadená v zmysle interného predpisu objednávateľa.
s) Nastúpiť na výkon ochrany včas a vykonať písomný záznam do knihy služieb.  Neopustiť stanovište do chvíle, kým nie je vystriedaný iným zamestnancom SBS.       
t) Zaznamenávať do knihy služieb všetky mimoriadne udalosti z hľadiska ochrany objektu a porušovania režimových opatrení (závažné hlásiť ihneď špecialistovi FOB, prípadne zamestnancovi dispečingu TS).
u) Poznať systém aktivácie zabezpečovacieho zariadenia a jeho obsluhu.

2.2. [bookmark: bookmark3]ZABEZPEČENIE VSTUPU A VÝSTUPU OSÔB
Do objektu MHTH závodu Trnava je určený vchod pre osoby z ul. Coburgova 84, Trnava, cez stanovište SBS. Vstup do objektov je povolený:
a) zamestnancom MHTH,
b) zamestnancom spoločnosti Západoslovenská distribučná, a.s. (vlastník objektu v areáli závodu) a jej dodávatelia,
c) zamestnancom dodávateľských organizácií: 
· vykonávajúcim činnosť,
· dovážajúcim a vyvážajúcim materiál,
d) kontrolným orgánom s doprovodom (zamestnanec MHTH),
e) návštevám a exkurziám s doprovodom (zamestnanec MHTH).

2.2.1. Zamestnanci MHTH:
Vstup zamestnancov do objektov závodu je povolený iba na základe oprávnenia ID kariet:
a) v základnej pracovnej dobe,
b) po základnej pracovnej dobe:
· vedúci zamestnanci,
· zmenoví zamestnanci v čase nástupu na zmenu,
· na základe povolenia vstupu v mimopracovnom čase,
c) V prípade nefunkčnosti elektronického dochádzkového systému alebo v prípade ak zamestnanec nemá u seba ID kartu, sa zamestnanci evidujú v knihe príchodov a odchodov, ktorá je umiestnená na stanovišti SBS. Zapisovanie je kontinuálne podľa predtlače minimálne v tvare dátum, priezvisko, meno, titul, osobné číslo zamestnanca, dôvod zápisu (príchod, odchod, prerušenie prac. času, dôvod odchodu počas prac. času).

2.2.2. Zamestnanci spoločnosti Západoslovenská distribučná, a.s.
Zamestnanci spoločnosti Západoslovenská distribučná, a.s. a jej dodávatelia, prechádzajú vez vrátnicu bez obmedzenia na základe dočasných vstupov alebo zoznamov vydaných na príslušný kalendárny rok.
2.2.3. Zamestnanci dodávateľských organizácií:
a) sú oprávnení vstupovať do areálu závodu len na základe platnej zmluvy alebo objednávky. Zamestnanec súkromnej bezpečnostnej služby po predložení dokladu totožnosti osoby a po kontrole vydaného povolenia vstupu do areálu závodu , ju zapíše do knihy návštev (meno, priezvisko, titul a číslo dokladu totožnosti). 
b) Zamestnanec súkromnej bezpečnostnej služby ohlási dodávateľskú organizáciu objednávateľovi – koordinátorovi prác zo závodu MHTH Trnava
c) Mimo základnú pracovnú dobu zabrániť vstupu dodávateľa do objektu. V prípade nutnosti výkonu práce v čase mimo základnej pracovnej doby povoľuje vstup dodávateľov do priestorov areálu koordinátor prác – objednávateľ prác závodu, po zabezpečení preukázateľného oboznámenia z predpisov BOZP a OPP (zamestnancom zodpovedným za BOZP a OPP).
d) Pre osoby v prenajatých priestoroch v závode platí rovnaký režim, ako pre dodávateľov.

2.2.4. Kontrolné orgány v sprievode zamestnanca MHTH  (po predložení služobného alebo občianskeho  preukazu): 
a) príslušníci PZ SR,
b) príslušníci Hasičského a záchranného zboru,
c) zamestnanci plynárenskej a vodárenskej služby pri odstraňovaní porúch,
d) inšpektori -  inšpektorátu práce, RÚVZ (Regionálny úrad verejného zdravotníctva).
e) Najvyšší kontrolný úrad SR


2.2.5. Návštevy a exkurzie v sprievode zamestnanca MHTH:
a) Návšteva - osoba vstupujúca jednorazovo do priestorov závodu s príslušným zamestnancom závodu, ktorý bude tieto osoby počas trvania návštevy sprevádzať. Zamestnanec súkromnej bezpečnostnej služby po preukázateľnom oboznámení sa so základnými zásadami BOZP a správania sa v areáloch a objektoch MHTH“, ju zapíše do knihy návštev (meno, priezvisko, číslo dokladu totožnosti, názov zamestnávateľa, cieľ návštevy, príchod a odchod). V prípade, ak sa fyzická osoba preukáže podľa osobitného zákona, je zamestnanec SBS oprávnený od nej požadovať len evidenčné číslo služobného preukazu a názov orgánu, ktorý služobný preukaz vydal.

b) Zamestnanec závodu preberajúci návštevu je povinný rozsah školenia vzhľadom na konkrétnu činnosť danej osoby v priestoroch spoločnosti konzultovať so zamestnancom zodpovedným za BOZP a OPP a zodpovedá za zabezpečenie potrebnej formy školenia pred jej vstupom do objektov. Zamestnanec zodpovedný za BOZP a OPP posúdi, či je nevyhnutné preškolenie kompetentnou osobou (za BOZP a OPP) alebo postačuje oboznámenie sa so základnými zásadami BOZP a OPP, ktorého podpísanie zabezpečí zamestnanec SBS. 

c) Prítomnosť návštevy je bez meškania telefonicky nahlásená zamestnancovi závodu, ktorý návštevu očakáva a od ktorého sa vyžaduje osobné prevzatie. Zamestnanec je povinný návštevu sprevádzať počas celého trvania návštevy v priestoroch závodu, vrátane jej odchodu. 

d) Exkurzie v závode povoľuje riaditeľ závodu. Zamestnanec, ktorý je poverený doprevádzaním účastníkov exkurzie zabezpečí školenie účastníkov z predpisov BOZP a OPP, ich vybavenie potrebným počtom OOPP a špecialistovi BOZP ešte pred začiatkom exkurzie predloží žiadosť o povolenie exkurzie a menný zoznam jej členov. 

2.2.6. Povinnosti zamestnancov SBS:

a) Zamestnancom povoliť vstup do objektu len na základe platnej ID karty. 
b) Dodávateľom a návštevám povoliť vstup do závodu po zapísaní do knihy návštev. Skontrolovať v prípade opakovaných návštev oboznámenie sa s „Prehlásením o oboznámení sa so základnými zásadami BOZP a správania sa v areáloch a objektoch MHTH“. 
c) Prítomnosť dodávateľov a návštevy bez meškania telefonicky nahlásiť zamestnancovi, ktorý návštevu čaká.
d) Dodržiavať pravidlá vstupu do objektu.
e) Zvýšenú kontrolu venovať pri odchode zamestnancov z objektu po skončení pracovnej doby a počas obedov.
f) Zabezpečovať ochranu pred požiarmi v mimopracovnom čase v zmysle pokynov objednávateľa.

2.2.7. Oprávnenia zamestnancov SBS:

a) Je oprávnený vykonávať kontrolu vnášaných a vynášaných vecí do/zo závodu za týmto účelom je oprávnený skontrolovať obsah tašky pri príchode aj pri odchode (vlastných zamestnancov, zamestnancov dodávateľských organizácií a návštev, ako aj batožinový priestor motorových vozidiel. 
b) Neumožniť vstup do závodu v prípade ak neboli splnené požiadavky uvedené v bodoch 2.2.1., 2.2.2., 2.2.3., 2.2.4., 2.2.5.
c) Pri podozrení z neoprávneného použitia ID karty zamestnanca, má právo kartu odobrať a zamedziť vstup osobe.
d) U dodávateľa alebo návštevníka  overiť totožnosť na základe občianskeho preukazu. 
e) Oprávnenia podľa §50 zákona č. 473/2005 z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti).
2.3. [bookmark: bookmark4]ZABEZPEČENIE VJAZDU A VÝJAZDU MOTOROVÝCH VOZIDIEL

2.3.1. [bookmark: bookmark5]Do objektu závodu je povolený vjazd:

a) Vlastné vozidlá zamestnancov – vjazd súkromných vozidiel zamestnancov závodu za účelom parkovania v areáli závodu je možný len na základe vydaného dočasného vstupu a  len na určených parkovacích miestach. Vjazd a výjazd vozidla je možný len s vodičom, ostatní cestujúci sú povinní prejsť cez osobnú vrátnicu (turniket) a použiť platné povolenie vstupu.
b) Služobné vozidlá MHTH a spoločnosti Západoslovenská distribučná, a.s. – pohyb je neobmedzený. Vjazd a výjazd vozidla je možný len s vodičom, ostatní cestujúci sú povinní prejsť cez osobnú vrátnicu (turniket) a použiť platné povolenie vstupu.
c) Motorové vozidlá dodávateľských organizácií majú vjazd povolený len na základe schváleného tlačiva „Povolenie vjazdu pre motorové vozidlá..“. 
d) Iné vozidlá - motorové vozidlá dovážajúce materiál do skladu len s podpísaným „Prehlásením o oboznámení so základnými zásadami BOZP a správania sa v areáloch a objektoch MHTH“. 

Poznámka:
Povolenie vstupu sa nevyžaduje u sanitiek, požiarnych vozidiel, vozidiel polície, plynárenskej a vodárenskej služby za mimoriadnych situácií so sprievodom zamestnanca závodu, prípadne zamestnanca SBS.

2.3.2. Povinnosti členov SBS:
a) Robiť dôkladnú kontrolu motorového vozidla (kabínu, pod sedadlami, úložný priestor a pod.).
b) Evidovať vjazdy a  výjazdy motorových vozidiel v informačnom systéme evidencie vozidiel.
c) Kontrolovať dodržiavanie vjazdu a výjazdu motorových  vozidiel len s vodičom, ostatné osoby sú povinné prejsť cez osobnú vrátnicu a v prípade dodávateľských organizácii aj vodič MV. 

2.4. [bookmark: bookmark6]DOVOZ A VÝVOZ MATERIÁLU Z OBJEKTU
a) Pri dovoze materiálu (u motorových vozidiel, ktoré majú povolený vstup) všetok materiál podlieha kontrole zamestnancov SBS. Zamestnanec SBS skontroluje súpis materiálu a porovná ho so skutočne dovážaným tovarom. 
b) V prípade vyvážania materiálu vo vlastníctve MHTH z areálu MHTH, musí byť zamestnancovi SBS odovzdaný riadne vyplnený súpis vyvážaného materiálu z objektu MHTH. Súpis sa nevyžaduje v prípadoch výjazdov pohotovostných vozidiel MHTH.

2.4.1. Povinnosti zamestnanca SBS pri dovoze materiálu do skladu závodu:
a) Oznámiť príchod vozidla zamestnancom skladu.
b) Zabezpečiť podpísanie „Prehlásenia o oboznámení so základnými zásadami BOZP a správania sa v areáloch a objektoch MHTH“ a umožní   vstup vozidla do objektu závodu.
c) Uviesť v evidencii motorových vozidiel: ev. č. vozidla, čas príchodu, resp. odchodu.

2.4.2. Povinnosti zamestnanca SBS pri dovoze materiálu/tovaru pre dodávateľa (pre jeho činnosť):
a) Zamestnanec SBS zabezpečí podpísanie „Prehlásenia o oboznámení so základnými zásadami BOZP a správania sa v areáloch a objektoch MHTH“ a upozorní ho, že v prípade vykonávania akejkoľvek inej činnosti je potrebné preškolenie z predpisov BOZP a PO pred začatím činnosti.
b) Následne ho (prepravcu, materiál a pod.) preberie oprávnený zamestnanec dodávateľa uvedený v žiadosti o povolenie vstupu.
c) Zamestnanec SBS v evidencii motorových vozidiel zaznamená ev. č. vozidla, čas príchodu, odchodu a iné dôležité skutočnosti.
2.5. SPRÁVA BEZPEČNOSNÝCH SYSTÉMOV FOB

2.5.1. Povinnosti zamestnancov SBS:
a) Dohľad nad monitorovacím kamerovým systémom závodu.
b) Dohľad nad technickými zabezpečovacími prostriedkami.
c) Príjem a preverenie poplachových hlásení, vykonanie potrebných opatrení.
d) Dohľad nad funkčnosťou systému kontroly vstupov (kontrola úmyselného znefunkčnenia systému).
e) V prípade zaznamenania poplachu EZS (elektronický zabezpečovací systém) a MKS (monitorovací kamerový systém) vyhodnotiť vzniknutú situáciu.
f) Všetky mimoriadne udalosti (narušenia, poplachy) pri správe systémov zapisovať do denného hlásenia, a o udalostiach informovať špecialistu  FOB a v mimopracovnom čase dispečera TS. 
g) V prípade poruchy na bezpečnostných systémoch zaznamenať vzniknutú udalosť do denného hlásenia a nahlásiť špecialistovi FOB, ktorý koordinuje činnosť bezpečnostnej služby.
2.6. [bookmark: bookmark7]EVIDENCIA VÝKONU SLUŽBY

2.6.1. Na vrátnici závodu sa vedie evidencia výkonu ochrany v knihe služieb, do ktorej sa zapisujú  udalosti, ku ktorým došlo pri výkone služby, vrátane opatrení, ktoré boli vykonané. Súčasne sa zaznamenáva meno zamestnanca bezpečnostnej služby, kontroly osôb a kontroly vozidiel.
2.6.2. Na vrátnici závodu sú vedené nasledovné záznamy:
a) evidencia – základné zásady BOZP 
b) evidencia motorových vozidiel
c) evidencia návštev – určená pre dodávateľov, návštevy
d) evidencia v knihe príchodov a odchodov – určená pre zamestnancov,  v prípade nefunkčnosti dochádzkového systému, alebo mimoriadnych vstupov
e) evidencia kľúčov 
f) evidencia priepustiek dovozu a vývozu materiálu 
g) evidencia - vývoz odpadového hospodárstva (životné prostredie)
h) evidencia - vývoz odkúpeného materiálu zamestnancami závodu. 

2.7. OCHRANA PRED POŽIARMI  V MIMOPRACOVNOM ČASE

Povinnosti zamestnancov SBS:
a) Vykonávať pravidelné obhliadky strážených objektov a priľahlých priestorov s dôrazom na ochranu pred požiarmi.
b) Odstraňovať bezodkladne zistené nedostatky, ktoré môžu byť príčinou vzniku požiaru alebo môžu viesť k jeho rozšíreniu. Nedostatky, ktoré nemôžu sami odstrániť oznámia bezodkladne špecialistovi BOZP alebo príslušnému vedúcemu zamestnancovi.
c) Uhasiť vzniknutý požiar a ak to je možné, okamžite vyhlásiť požiarny poplach, privolať hasičskú jednotku, vykonať opatrenia na zamedzenie šírenia požiaru a na rýchly zásah hasičskej jednotky. 
d) Poznať miesta so zvýšeným nebezpečenstvom vzniku požiaru.


2.8. KĽÚČOVÝ REŽIM

2.8.1. Náhradné kľúče od kancelárií, vstupných dverí, schodísk, atď., sú uložené na stanovišti SBS, v uzamykateľnej miestnosti umiestnenej tak, aby sa k nej nedostali nepovolané osoby. Vydanie náhradného kľúča sa eviduje v knihe evidencie náhradných kľúčov a kľúč je vydaný proti podpisu zamestnanca. 

2.8.2. Dôležité kľúče z hľadiska bezpečnosti a operatívnosti ich použitia sú uložené  na stanovišti SBS, v uzamykateľnej miestnosti a zapečatenej skrinke (prípadne obálke). Každé otvorenie zapečatenej skrinky (krabičky) a vydanie kľúča je evidované zamestnancom SBS v evidencii kľúčov a  kľúč je vydaný proti podpisu. Zamestnanec SBS túto udalosť zapíše aj do knihy služieb. O použití dôležitého kľúča informuje zamestnanec SBS špecialistu BOZP, ktorý vykoná kontrolu a opätovné zapečatenie skrinky (krabičky).


3. ZLOŽENIE ZMENY PRI VÝKONE OCHRANY OBJEKTOV ZÁVODU TRNAVA:

Miesto výkonu služby:
MH Teplárenský holding, a.s., závod Trnava, ul. Coburgova 84, Trnava.

Vrátnica :
· 1 zamestnanec SBS 24/7/365
[bookmark: bookmark8]
4. KONTROLNÁ ČINNOSŤ

4.1. Kontrolu plnenia režimových opatrení môžu vykonávať špecialisti FOB, manažér oddelenia bezpečnosti a krízového riadenia alebo ním poverené osoby.

4.2. Kontrola vrcholového manažmentu pri vstupe/výstupe a vjazde/výjazde

Vrcholový manažment - predstavenstvo, generálny riaditeľ, riaditelia závodov, ako aj členovia dozornej rady pri vstupe a výstupe cez vrátnicu, ako aj pri vjazde a výjazde s vozidlom po identifikácii (nie je potrebná ak zamestnanec osobu už pozná) nepodliehajú kontrole. 

S týmito režimovými opatreniami budú preukázateľne oboznámení všetci zamestnanci SBS. 


V Trnave dňa  

Za závod MHTH : 
		   Riaditeľ závodu MHTH Trnava

























Oboznámenie 
s režimovými opatreniami na zabezpečenie výkonu bezpečnostnej služby v závode MHTH Trnava

Svojim podpisom potvrdzujem oboznámenie sa s režimovými opatreniami v plnom rozsahu, súčasne potvrdzujem, že pokynom, povinnostiam a právam som  porozumel a sú mi jasné povinnosti z nich vyplývajúce.

